Source: http://docplayer.fi/4588331-Maahanmuuttajanaisiin-kohdistuva-vakivalta.html
Timestamp: 2018-08-20 12:00:01+00:00
Document Index: 76948

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Maahanmuuttajanaisiin kohdistuva väkivalta - PDF
Download "Maahanmuuttajanaisiin kohdistuva väkivalta"
Petri Juho-Matti Jaakkola
1 Poliisiosaston julkaisu Maahanmuuttajanaisiin kohdistuva väkivalta Poliisin tietoon tullut rikollisuus vuonna 2002 ISSN X ISBN
2 SISÄASIAINMINISTERIÖ KUVAILULEHTI Julkaisun päivämäärä Tekijät (toimielimestä, toimielimen nimi, puheenjohtaja, sihteeri) Sisäasiainministeriön poliisiosasto Julkaisun laji Selvitys Toimeksiantaja Poliisiosasto Toimielimen asettamispäivä Julkaisun nimi (myös ruotsinkielisenä) Maahanmuuttajanaisiin kohdistuva väkivalta. Poliisin tietoon tullut rikollisuus vuonna Julkaisun osat Raportti ja liitteet Tiivistelmä Selvityksen tarkoituksena on ollut kartoittaa poliisin tietoon tulleet maahanmuuttajanaisiin kohdistuneet seksuaali- ja lähisuhdeväkivaltarikokset (ks. taulukko 1). Maahanmuuttajaksi on tässä yhteydessä katsottu henkilö, jonka syntymämaa ja/tai kansalaisuus on muu kuin Suomi/suomalainen. Tiedot kerättiin Poliisin tietoon tullut rasistinen rikollisuus selvityksen yhteydessä (Poliisiosaston julkaisu 12/2003), ja ne perustuvat siihen, mitä poliisi on kirjannut rikosilmoituksiin. Poliisin tietoon tuli vuonna maahanmuuttajanaiseen kohdistunutta seksuaalirikosta. Yleisimmät rikosnimikkeet olivat raiskaus (19), lapsen seksuaalinen hyväksikäyttö (12) ja raiskauksen yritys (10). Noin puolessa (26) tapauksista epäilty oli uhrille tuntematon henkilö. 23 tapauksessa uhri tunsi epäillyn. Neljän rikoksen yhteydessä uhrin ja epäillyn suhde ei käynyt ilmi. Vuonna 2002 poliisille ilmoitettiin 360 maahanmuuttajanaiseen kohdistunutta lähisuhdeväkivallan tekoa. Lähisuhdeväkivallaksi katsottiin teot, joissa uhri ja epäilty tunsivat toisensa jonkinlaisen pari- tai perhesuhteen kautta. Yleisimmät rikosnimkkeet olivat pahoinpitely (147), lievä pahoinpitely (107) ja laiton uhkaus (63). Epäillyistä 94 prosenttia oli miehiä ja kuusi prosenttia naisia. Parisuhdeväkivallaksi luokiteltiin nykyisen tai entisen miehen tekemät teot. Tällaisia tekoja ilmoitettiin poliisille 306. Yleisin rikosnimike oli pahoinpitely (130). Laittomia uhkauksia ilmoitettiin 52, lieviä pahoinpitelyjä 35 ja lähestymiskiellon rikkomisia 24. Parisuhdeväkivallan kohteeksi joutuneista naisista suurimman kansalaisuusryhmän muodostivat Suomen kansalaisuuden saaneet naiset (70). Seuraavaksi suurimmat kansalaisuusryhmät olivat venäläiset (56) ja virolaiset (28). Niistä epäillyistä, joiden kansalaisuus oli tiedossa (294), 55 prosenttia oli maahanmuuttajia ja 45 prosenttia valtaväestöön kuuluvia miehiä. Avainsanat (asiasanat) maahanmuuttajanaiset, seksuaalirikokset, lähisuhdeväkivalta, parisuhdeväkivalta Muut tiedot Sarjan nimi ja numero Sisäasiainministeriö,poliisiosaston julkaisusarja 17/2003 Kokonaissivumäärä 8 Kieli suomi Jakaja Sisäasiainministeriö, poliisiosasto ISSN X Hinta - Kustantaja Sisäasiainministeriö, poliisiosasto ISBN Luottamuksellisuus julkinen
3 Maahanmuuttajanaisiin kohdistuva väkivalta Poliisin tietoon tullut rikollisuus vuonna 2002
4 Maahanmuuttajanaisiin kohdistuvasta väkivallasta Naisiin kohdistuva väkivalta oli eräänlainen tabu suomalaisessa yhteiskunnassa aina luvun alkuun saakka. Sittemmin, erityisesti 1990-luvun puolen välin jälkeen, asiaan on kiinnitetty enenevästi huomiota. Naisiin kohdistuvan väkivallan vastustamisen kannalta erityisen merkittävää oli vuonna 1995 Pekingissä järjestetty YK:n neljäs naisten asemaa käsittelevä konferenssi. Pekingin julistuksen hyväksyminen loi myös Suomelle lisää paineita puuttua naisiin kohdistuvaan väkivaltaan. Pekingin julistuksessa naisiin kohdistuva väkivalta määriteltiin laajasti, ja sen nähtiin loukkaavan ja heikentävän tai jopa mitätöivän kokonaan naisten mahdollisuudet nauttia ihmisoikeuksistaan (Pekingin julistus ja toimintaohjelma 1996, 61-62). Pekingin julistuksessa naisiin kohdistuva väkivalta määriteltiin seuraavasti: Käsite naisiin kohdistuva väkivalta tarkoittaa mitä tahansa sukupuoleen liittyvää väkivaltaa, joka aiheuttaa tai saattaa aiheuttaa naisille fyysistä, seksuaalista tai henkistä haittaa tai kärsimystä. Käsite kattaa myös tällaisella väkivallalla uhkaamisen, pakottamisen tai mielivaltaisen joko julkisen tai yksityiselämässä tapahtuvan vapauden riiston. Niinpä naisiin kohdistuva väkivalta sisältää seuraavat teot, mutta ei kuitenkaan rajoitu pelkästään niihin: a) perheessä tapahtuva fyysinen, seksuaalinen ja henkinen väkivalta, mukaan lukien pahoinpitely, tyttöjen kotona tapahtuva sukupuolinen riisto, myötäjäisiin liittyvä väkivalta, raiskaus avioliitossa, naisten sukuelinten silpominen ja muut naisille haitalliset perinteistä johtuvat käytännöt, muidenkin kuin puolison harjoittama väkivalta sekä riistoon liittyvä väkivalta; b) kodin ulkopuolella tapahtuva fyysinen, seksuaalinen ja henkinen väkivalta, mukaan lukien raiskaaminen, seksuaalinen riisto, seksuaalinen häirintä/ahdistelu ja uhkailu työpaikalla, oppilaitoksissa tai muualla, naisilla käytävä kauppa sekä prostituutioon pakottaminen; c) fyysinen, seksuaalinen ja henkinen väkivalta, johon valtio syyllistyy tai jonka se sallii, missä tahansa sitä esiintyykin. Pekingin julistuksessa kiinnitettiin huomioita myös naisryhmiin, jotka ovat erityisen alttiita väkivallalle. Tällaisia ryhmiä ovat muun muassa vähemmistöön tai alkuperäisväestöön kuuluvat naiset sekä pakolais- ja siirtolaisnaiset. Tässä yhteydessä puhutaan maahanmuuttajanaisista, joihin luetaan myös pakolais- ja siirtolaisnaiset sekä osa vähemmistöryhmiin kuuluvista naisista. Onkin syytä pitää mielessä, että "maahanmuuttajanaiset" on hyvin heterogeeninen ryhmä. Erilaisten kulttuuritaustojen lisäksi naisilla on myös ollut erilaisia syitä maahanmuuttoon. Maahanmuuttajaksi on tässä määritelty henkilö, jonka kansalaisuus ja/tai syntymämaa on muu kuin Suomi. 1
5 Suomessa ei ole toistaiseksi tehty syvällisempää tutkimusta maahanmuuttajanaisiin kohdistuvasta väkivallasta, vaikkakin aihepiiriin on kiinnitetty huomiota (ks. Andrew ja Hartikainen 1999; Nurmi ja Helander 2002). Tämän hetkinen tieto perustuu pitkälti turvakodeista saatavaan informaatioon. Haarakangas ym. (2000) tekivät vuonna 1998 kyselyn turvakotien maahanmuuttaja-asiakkaista. Kysely paljasti, että maahanmuuttajanaiset hakeutuvat turvakotiin 8,5 kertaa useammin kuin valtaväestöön kuuluvat naiset (Nurmi 2000, 5). Maahanmuuttajanaiset ovat suuri asiakasryhmä erityisesti pääkaupunkiseudun turvakodeissa. Esimerkiksi vuonna prosenttia Espoon turvakotia käyttäneistä naisista oli maahanmuuttajia (Aaltio 2002). Tiedetään myös, että maahanmuuttajanaiset ovat esimerkiksi parisuhdeväkivallan kohteina erityisen haavoittuvassa asemassa. Heillä ei välttämättä ole tietoa omista oikeuksistaan ja suomalaisen yhteiskunnan väkivallan uhreille tarjoamista palveluista. Usein heillä ei myöskään ole riittävää kielitaitoa näiden tietojen hankkimiseen. Väkivaltaisen miehen pyrkimys eristää nainen kodin piiriin vaikeuttaa myös maahanmuuttajanaisen kotoutumisprosessia (Alitolppa-Niitamo 2002). Poliisin tietoon vuonna 2002 tullut maahanmuuttajanaisiin kohdistunut väkivalta Tässä tarkastellaan vuonna 2002 poliisin tietoon tulleita maahanmuuttajanaisiin kohdistuneita väkivaltarikoksia, erityisesti lähisuhteissa tapahtuneita. Tiedot kerättiin Poliisin tietoon tullut rasistinen rikollisuus vuonna selvityksen yhteydessä. Selvityksen aineisto poimittiin poliisin rikosilmoitusjärjestelmästä (RIKI) tietyin hakuehdoin, jolloin aineistoon tuli esimerkiksi kaikki maahanmuuttajiin kohdistuneet pahoinpitelyrikokset. Tarkastelussa huomioon otetut rikosnimikkeet on esitetty alla olevassa taulukossa. 2
6 Taulukko 1. Maahanmuuttajanaisiin kohdistuvaa väkivaltaa tarkasteltaessa huomioidut rikosnimikkeet laiton uhkaus lapsen seksuaalinen hyväksikäyttö lapsen seksuaalisen hyväksikäytön yritys lapsen surma lapsensurman yritys lievä pahoinpitely lähestymiskiellon rikkominen murha murhan yritys pahoinpitely pahoinpitelyn yritys pakottaminen seksuaaliseen tekoon pakottaminen sukupuoliyhteyteen raiskauksen yritys raiskaus seksuaalinen hyväksikäyttö sukupuoliyhteyteen pakottamisen yritys tapon yritys tappo törkeä lapsen seksuaalinen hyväksikäyttö törkeä pahoinpitely törkeä raiskaus törkeän lapsen seksuaalisen hyväksikäytön yritys törkeän pahoinpitelyn yritys törkeän raiskauksen yritys Henkirikosten, seksuaalirikosten ja pahoinpitelyrikosten lisäksi mukaan on otettu myös laiton uhkaus ja lähestymiskiellon rikkominen, joissa tulee ilmi myös fyysisen väkivallan uhka. Maahanmuuttajanaisiin kohdistunutta väkivaltaa tarkastellaan tässä kolmen eri kokonaisuuden kautta: maahanmuuttajanaisiin kohdistunut seksuaalinen väkivalta, maahanmuuttajanaisiin lähisuhteissa kohdistuneet väkivallan teot ja maahanmuuttajanaisiin kohdistunut parisuhdeväkivalta. Seksuaalinen väkivalta Poliisin tietoon tuli vuonna maahanmuuttajanaisiin kohdistunutta 1 seksuaalisen väkivallan tekoa. Taulukko 2. Maahanmuuttajanaisiin kohdistuneet seksuaalisen väkivallanteot vuonna 2002 raiskaus 19 lapsen seksuaalinen hyväksikäyttö 12 raiskauksen yritys 10 pakottaminen seksuaaliseen tekoon 3 törkeä lapsen seksuaalinen hyväksikäyttö 3 lapsen seksuaalisen hyväksikäytön yritys 2 pakottaminen sukupuoliyhteyteen 1 seksuaalinen hyväksikäyttö 1 törkeä raiskaus 1 törkeän lapsen seksuaalisen hyväksikäytön yritys 1 yhteensä 53 1 Lisäksi aineistossa oli kaksi poikaan kohdistunutta lapsen seksuaalisen hyväksikäytön yritystä. 3
7 Kolmeen raiskaukseen liittyi myös lapsen seksuaalinen hyväksikäyttö. Yksi raiskauksista puolestaan liittyi tapon yritykseen. Teosta epäilty oli 26 rikoksen yhteydessä uhrille tuntematon henkilö, 18 tapauksessa uhri tunsi epäillyn tai ainakin tiesi tämän entuudestaan ulkonäöltä. Neljän rikoksen yhteydessä epäilty ei ollut tiedossa tai rikosilmoituksesta ei käynyt selville uhrin ja epäillyn suhde. Viidessä tapauksessa epäilty oli lähisuhteessa uhriin. Kaikki seksuaalirikoksista epäillyt olivat miehiä. Maahanmuuttajanaisiin lähisuhteissa kohdistunut väkivalta Lähisuhdeväkivallaksi katsottiin tässä teot, joissa uhri ja tekijä tuntevat toisensa jonkinlaisen pari- tai perhesuhteen kautta. Lähisuhde jaoteltiin seuraaviin viiteen luokkaan: 1. nykyinen mies tai seurustelukumppani 2. entinen mies tai seurustelukumppani 3. vanhempi 4. lapsi 5. muu (esim. isäpuoli, miehen entinen vaimo, eno jne.) Lähisuhdeväkivaltana tarkasteltiin kaikkia taulukossa 1 mainittuja rikosnimikkeitä. Vuonna 2002 poliisin tietoon tuli 444 maahanmuuttajaan kohdistunutta lähisuhdeväkivallan tekoa, joista 360 kohdistui naisiin. Taulukko 3. Maahanmuuttajanaisiin lähisuhteissa kohdistunut väkivalta vuonna pahoinpitely 147 lievä pahoinpitely 107 laiton uhkaus 63 lähestymiskiellon rikkominen 24 törkeä pahoinpitely 11 raiskauksen yritys 2 törkeä lapsen seksuaalinen hyväksikäyttö 2 törkeän pahoinpitelyn yritys 2 murhan yritys 1 raiskaus 1 yhteensä Maahanmuuttajamiehiin kohdistui 29 pahoinpitelyä, 22 laitonta uhkausta, 21 lievää pahoinpitelyä, kahdeksan törkeää pahoinpitelyä, kolme lähestymiskiellon rikkomista ja yksi pahoinpitelyn yritys. 4
8 Yleisimmät rikosnimikkeet olivat pahoinpitely (147) ja lievä pahoinpitely (107). Laittomia uhkauksia oli 63, lähestymiskieltojen rikkomisia 24 ja törkeitä pahoinpitelyjä 11. Lähisuhteissa tapahtuneita seksuaalirikoksia tuli poliisin tietoon viisi. Lähisuhdeväkivalta on usein luonteeltaan toistuvaa, ja lukuisat naiset olivatkin joutuneet rikoksen kohteeksi monta eri kertaa. Lähisuhteissa tapahtuneiden tekojen joukossa oli myös viisi tapausta (kaksi pahoinpitelyä ja kolme laitonta uhkausta), joissa rikoksen motiivina oli perheen tyttöjen kunnian kontrollointi. Kolmessa tapauksessa epäilty oli tytön isä, yhdessä veljet ja yhdessä äiti. Seuraavaksi tarkastellaan uhrin ja teosta epäillyn suhdetta, johon liittyvät tiedot tulivat esille rikosilmoituksen selostusosasta. Edellä esitettyjen 360 rikosten yhteydessä mainittiin 364 henkilöä rikoksesta epäillyksi. Taulukko 4. Maahanmuuttajanaisiin lähisuhteissa kohdistunut väkivalta vuonna 2002 uhrin ja epäillyn suhteen mukaan jaoteltuna 3 n % nykyinen mies ex-mies vanhempi 19 5 sisko tai veli 6 2 lapsi 4 1 muut 29 8 yhteensä Suurin osa eli 84 prosenttia lähisuhteissa tapahtuneesta väkivallasta oli parisuhdeväkivaltaa. Kategoriaan muut kuului esimerkiksi nykyisen miehen entisiä vaimoja tai muita sukulaisia. Muut -luokkaan sijoitettiin myös sellaiset tapaukset, joissa lähisuhteen luonne ei selkeästi tullut esille (esim. sama osoite - onko epäilty mies vai veli?). Epäillyistä (sukupuoli tiedossa, n = 362) 94 prosenttia (n = 342) oli miehiä ja kuusi prosenttia (n = 20) naisia. 3 Miehiin kohdistuvasta lähisuhdeväkivallasta (n = 84) nykyinen puoliso/naisystävä oli tehnyt 13 rikosta, entinen puoliso/naisystävä 14, vanhempi seitsemän, lapsi neljä, sisko tai veli kahdeksan ja muu henkilö 38. 5
9 Parisuhdeväkivalta Poliisin tietoon tuli 306 maahanmuuttajanaiseen kohdistunutta parisuhdeväkivallaksi luokiteltua tekoa 4, jotka on esitetty rikosnimikkeittäin seuraavassa taulukossa. Taulukko 5. Maahanmuuttajanaisiin kohdistunut parisuhdeväkivalta vuonna 2002 pahoinpitely 130 laiton uhkaus 52 lievä pahoinpitely 35 lähestymiskiellon rikkominen 24 törkeä pahoinpitely 7 murhan yritys 1 raiskauksen yritys 1 raiskaus 1 törkeän pahoinpitelyn yritys 1 yhteensä 306 Kuten lähisuhdeväkivallassa, myös parisuhdeväkivallassa yleisin poliisin tietoon tullut rikos oli pahoinpitely (n = 130). Poliisin tietoon tuli vuonna 2002 yhteensä 307 maahanmuuttajanaiseen kohdistunutta pahoinpitelyä eli parisuhdeväkivallan osuus kaikista pahoinpitelyistä oli 41 %. 5 Parisuhdeväkivallanteoista 201 oli nykyisen puolison ja 105 entisen puolison tekemiä. Parisuhdeväkivallan uhreiksi joutuneet naiset edustivat yhteensä 39 eri kansalaisuutta (liite 1). Viiden naisen kansalaisuus ei ollut tiedossa ja kolme naista oli vailla kansalaisuutta. Taulukossa 6 on esitetty ne kansalaisuusryhmät, joihin kohdistui vähintään kymmenen rikosta. 4 Vastaavia rikoksia kohdistui maahanmuuttajamiehiin Miesten kohdalla vastaava luku oli yksi prosentti. 6
10 Taulukko 6. Parisuhdeväkivallan kohteeksi joutuneet maahanmuuttajanaiset kansalaisuuksittain, kansalaisuusryhmään kohdistunut vähintään kymmenen rikosta maa, jonka kansalainen maahanmuuttaja naisia Suomessa 1 rikoksia Suomi - 70 Venäjä Viro Thaimaa Iran Somalia Ruotsi , Tilastokeskus Kansalaisuudeltaan suomalaisten naisten joukossa oli 20 eri maassa syntyneitä naisia. Eniten oli Ruotsissa (20), Neuvostoliitossa (8), Vietnamissa (6), Virossa (5) ja Venäjällä (4) syntyneitä. (tarkemmin ks. liite 1). Seuraavaksi suurimmat kansalaisuusryhmät olivat venäläiset (56), virolaiset (28), thaimaalaiset (18), iranilaiset (15), somalialaiset (13) ja ruotsalaiset (12). Nämä kansalaisuudet ovat suurimpien Suomessa olevien ulkomaalaisryhmien joukossa. Lopuksi tarkastellaan, mikä osuus maahanmuuttajanaisiin kohdistuvista parisuhdeväkivallan teoista oli maahanmuuttajamiehen tekemiä ja vastaavasti valtaväestöön kuuluvien suomalaisten miesten tekimiä. Tieto suomalaisten kumppaneiden tekemistä teoista on sikäli merkittävä, että Suomeen avioliiton kautta tulleet naiset voivat hakea pysyvää oleskelulupaa vasta oltuaan naimisissa kaksi vuotta. Jos naisen oikeus jäädä maahan on riippuvainen häntä väkivaltaisesti kohtelevasta miehestä, on nainen erityisen vaikeassa asemassa. Epäillyn kansalaisuus oli tiedossa 294 rikoksen kohdalla. Parisuhdeväkivallasta 161 rikosta oli sellaisia, joissa myös epäilty oli maahanmuuttaja. Heistä 100 (62 %) oli naisten nykyisiä miehiä ja 61 (38 %) entisiä miehiä. 133 rikoksen kohdalla epäiltynä oli valtaväestöön kuuluva mies (kansalaisuus ja syntymämaa Suomi), joista 97 (73 %) oli naisten nykyisiä miehiä ja 36 (27 %) entisiä miehiä. Seuraavassa taulukossa on esitetty naisen kansalaisuus, silloin kun epäiltynä oli valtaväestöön kuuluva mies (tarkemmin ks. liite 2). 7
11 Taulukko 7. Naisen kansalaisuus, kun parisuhdeväkivallasta epäilty oli valtaväestöön kuuluva suomalainen mies maa, jonka kansalainen n Suomi 44 Venäjä 29 Viro 19 Thaimaa 15 Ruotsi 6 ei tiedossa 3 Ukraina 3 Filippiinit 2 kansalaisuutta vailla oleva 2 Saksa 2 Eniten rikoksia kohdistui Suomen kansalaisuuden saaneisiin maahanmuuttajanaisiin. Heistä 14 oli syntynyt Ruotsissa, viisi Neuvostoliitossa ja viisi Virossa. Muut ryhmät olivat pienempiä. Seuraavaksi eniten rikoksia kohdistui venäläisiin (29), virolaisiin (19) ja thaimaalaisiin (15) naisiin. Kirjallisuus Aaltio, Sirkka-Liisa Maahanmuuttajanaiset turvakotien asiakkaina. Raportissa Nurmi, Reet & Helander, Reetta Väkivalta ei tunne kulttuurisia rajoja. Maahanmuuttajanaisiin kohdistuva väkivalta Suomessa. Naisiin kohdistuvan väkivallan ja prostituution ehkäisyhanke ( ). Sosiaali- ja terveysministeriö & Sosiaali- ja terveysalan tutkimus- ja kehittämiskeskus, Stakes. Helsinki, Alitolppa-Niitamo, Anne Perhe maahanmuuttajan kotoutumisen resurssina ja taistelukenttänä. Raportissa Nurmi, Reet & Helander, Reetta (toim.) Väkivalta ei tunne kulttuurisia rajoja. Maahanmuuttajanaisiin kohdistuva väkivalta Suomessa. Naisiin kohdistuvan väkivallan ja prostituutioin ehkäisyhanke ( ). Sosiaali- ja terveysalan tutkimus- ja kehittämiskeskus, Stakes. Helsinki, Andrew, Michele & Hartikainen, Miira Rajat ylittävä rakkaus. Turvakotityön näkökulma Suomeen avioituneiden maahanmuuttajanaisten elämään. Ensi- ja turvakotien liiton julkaisu 20. Helsinki. Nurmi, Reet Esipuhe. Teoksessa Haarakangas, Tanja & Ollus, Natalia & Toikka, Sini. Väkivaltaa kokeneet maahanmuuttajanaiset - haaste turvakotipalveluille Suomessa. Sosiaali- ja terveysministeriö. Tasa-arvojulkaisuja 2000:3, 5-6. Nurmi, Reet & Helander, Reetta (toim.) Väkivalta ei tunne kulttuurisia rajoja. Maahanmuuttajanaisiin kohdistuva väkivalta Suomessa. Naisiin kohdistuvan väkivallan ja prostituutioin ehkäisyhanke ( ). Sosiaali- ja terveysalan tutkimus- ja kehittämiskeskus, Stakes. Helsinki. Pekingin julistus ja toimintaohjelma. YK:n neljäs maailman konferenssi naisten aseman edistämiseksi Peking Ulkoasiainministeriön julkaisuja 6/1996. Helsinki. 8
12 Liite 1. Parisuhdeväkivallan kohteeksi joutuneet maahanmuuttajanaiset kansalaisuuksittain maa, jonka kansalainen n Suomi 70 Venäjä 56 Viro 28 Thaimaa 18 Iran 15 Somalia 13 Ruotsi 12 Irak 9 Kongo-Kinshasa 8 Kazakstan 8 Turkki 7 Kuwait 6 Saksa 5 Vietnam 5 ei tiedossa 5 Ukraina 4 kansalaisuutta vailla oleva 3 Kongo 3 Filippiinit 3 Bosnia-hertzegovina 2 Kamerun 2 Neuvostoliitto 2 Sudan 2 Jugoslavia 2 Zaire 2 Afganistan 1 Bangladesh 1 Bulgaria 1 Valko-venäjä 1 Brasilia 1 Kanada 1 Kenia 1 Ranska 1 Italia 1 Israel 1 Intia 1 Marokko 1 Norja 1 Indonesia 1 Romania 1 Syyria 1 yhteensä 306 Parisuhdeväkivallan kohteeksi joutuneiden maahanmuuttajanaisten syntymämaa, kun kansalaisuus oli suomalainen Ruotsi 20 Neuvostoliitto 8 Vietnam 6 Viro 5 Venäjä 4 Itävalta 3 Italia 3 ei tiedossa 3 Iran 2 Liettua 2 Puola 2 Libanon 2 Thaimaa 2 Australia 1 Brasilia 1 Etiopia 1 Britannia (englanti) 1 Unkari 1 Somalia 1 Turkki 1 Yhdysvallat 1 yhteensä 70
13 Liite 2. Naisen kansalaisuus, kun parisuhdeväkivallasta epäilty on valtaväestöön kuuluva suomalainen mies maa, jonka kansalainen n Suomi 44 Venäjä 29 Viro 19 Thaimaa 15 Ruotsi 6 Ukraina 3 ei tiedossa 3 Saksa 2 kansalaisuutta vailla oleva 2 Filippiinit 2 Bulgaria 1 Bosnia-Hertsegovina 1 Brasilia 1 Kanada 1 Italia 1 Israel 1 Iran 1 Norja 1 yhteensä 133
14 Vuonna 2003 ilmestyneet poliisiosaston julkaisut: Laatu poliisitoiminnassa Poliisitoiminnan laadun itsearviointi EFQM-mallin avulla Internetissä julkaistavan rikollisen materiaalin rajoittamista selvittäneen työryhmän raportti Poliisiautojen ja -moottoripyörien vahinkotutkimus Rikostutkinnan tilan selvityshanke Loppuraportti Poliisiosaston henkilöstötilinpäätös Ohjausryhmän linjaukset rahankeräyslainsäädännön uudistamiseksi Poliisin henkilöstötilinpäätös Poliisipalvelujen kysyntä, tarjonta ja saatavuus vuonna Ulkomaalaisten työntekijöiden työsuhteiden valvonta Poliisin työaikajärjestelmän hyväksikäyttö Kyselytutkimus Tietovarastoinnin kehitys poliisiorganisaatiossa Poliisin tietoon tullut rasistinen rikollisuus Poliisin tulossuunnitelma Tarkistettu Paikallinen turvallisuussuunnittelu, kumppanuus ja strateginen johtaminen Kehittämishankkeen tuloksia ja johtopäätöksiä Viranomaisten välinen tiedonkulku Poliisin sisäinen viestintä Maahanmuuttajanaisiin kohdistuva väkivalta. Poliisin tietoon tullut rikollisuus vuonna 2002 Maahanmuuttajanaisiin kohdistuva väkivalta Julkaisujen verkkoversiot: Sisäasiainministeriön monistamo Helsinki 2003
MAAHANMUUTTAJANAISET VÄKIVALLAN UHRINA KAIJA KORHONEN NOORA ELLONEN
MAAHANMUUTTAJANAISET VÄKIVALLAN UHRINA KAIJA KORHONEN NOORA ELLONEN POLIISIAMMATTIKORKEAKOULUN TIEDOTTEITA 60 / 2007 Poliisiammattikorkeakoulu 2007 Kaija Korhonen ja Noora Ellonen MAAHANMUUTTAJANAISET